Паул Винс
На великия празник ще седна на трапезата с децата

Превод от немски: Димитър Стоевски, —

chitanka.info

Ще седна с чиста радост този път.

Водата в чашите ще бъде сладка

и ястията няма да лютят.

А гълтах всеки ден пипер и вино

и бълвах кръв от страх —

то беше през далечните години,

самин дете когато бях.

Сънувах тази нощ един другар,

убит от тях зловещо.

Те плачеха в пиянска жар,

ала убиваха, преди да мислят нещо.

Замисляха ли се за миг, тогаз

свирепа мисълта им бе и сляпа;

страните им припламваха в екстаз,

щом чуеха едната дума: Запад.

Ала другарят ми ще пие с мен

на тая празнична трапеза.

И слънцето реши ли да залезе,

за да се върне с утрешния ден —

ний с него ще обиколим света.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.